Elias Canetti

Elias Canetti (25. heinäkuuta 1905 Rustšuk, Bulgaria – 14. elokuuta 1994 Zürich, Sveitsi) oli bulgarialaissyntyinen brittiläinen Nobel-kirjailija, joka kirjoitti saksaksi. Hänen pääteoksenaan pidetään romaania Sokeat.

Elämänvaiheet 
Canetti syntyi Rustšukissa Bulgariassa vauraan kauppiaan Jacques Canettin ja tämän vaimon Mathilden perheeseen. Canettin suku oli Espanjan sefardijuutalaisia, jotka olivat paenneet Iberian niemimaalta vuonna 1492 juutalaisvainoja. Perheen alkuperäinen nimi oli Cañete, ja se muutettiin Canettiksi.

Canettit asuivat Bulgariassa vuodet 1905–1911, kunnes perhe muutti isän työn takia Lontooseen. Perheen isä kuoli 1912, ja Canettit muuttivat Wieniin. Canetti puhui äidinkielenään ladinoa ja lisäksi bulgariaa, englantia ja ranskaa. Itävallassa asuessaan Canetti oppi saksaa, josta tuli hänelle lähes äidinkieli. Perhe asui 1916–1921 Zürichissä ja vuodesta 1924 Saksassa. Elias Canetti opiskeli kemiaa Wienin yliopistossa. Asuttuaan Itävallassa vuoteen 1938, jolloin Itävalta liitettiin natsi-Saksaan, hän muutti Lontooseen, jossa asui 1970-luvulle asti. Hänestä tuli Britannian kansalainen 1952. Viimeiset 20 elinvuottaan hän asui Sveitsissä.

Canetti sai Nobelin kirjallisuuspalkinnon vuonna 1981.

Tuotanto 

Canetti käänsi 1930-luvulla saksaksi kolme Upton Sinclairin teosta. Canettin omaan tuotantoon kuuluu matkakertomus Marrakešin ääniä, romaani Sokeat (Die Blendung) ja filosofis-sosiaaliantropologinen tutkielma Joukko ja valta (Masse und Macht) sekä omaelämäkerrallinen trilogia Soihtu korvassa, Pelastunut kieli ja Silmäpeli. Hän kirjoitti myös kolme näytelmää, mietelmiä sekä useita esseitä ja tutkielmia. Canetti julkaisi ensimmäiset omat teoksensa 1930-luvulla, mutta tuli laajemmin tunnetuksi vasta 1960-luvulta alkaen ja varsinkin Nobelin palkinnon jälkeen. Häneltä julkaistiin postuumisti muistelmatrilogian jatko-osa Party im Blitz: Die englischen Jahre (2003) sekä esseekokoelma Aufsätze, Reden, Gespräche (2005).

Suomennetut teokset 
 
 
  
 
 
 
  Sarja: Keltainen kirjasto 195 
  Sarja: Keltainen kirjasto 202 
 
 
 Häät. Suomentanut Markus Lång. Suomen Näytelmäkirjailijaliitto, Helsinki 1999. (Alkuteos Hochzeit, 1932.)
 Komedia itserakkaudesta. Suomentanut Markus Lång. Suomen Näytelmäkirjailijaliitto, Helsinki 2000. (Alkuteos Komödie der Eitelkeit, 1934.)

Lehdissä
 Kirjailijan tehtävä. (Puhe.) Suomentanut Markus Lång. (Alkuteos Der Beruf des Dichters, 1976.) – Kulttuurivihkot 6/2004, s. 49–55. PDF
 Tolstoi, viimeinen kantaisä. Suomentanut Markus Lång. (Alkuteos Tolstoi, der letzte Ahne, 1971.) — Nuori Voima 5/2007, s. 19–23.
 Kung Fu-tse keskusteluissaan. Suomentanut Markus Lång. (Alkuteos Konfuzius in seinen Gesprächen, 1971.) — Parnasso 2/2008, s. 44–47.
 Georg Büchner. Suomentanut Markus Lång. (Alkuteos Georg Büchner, 1972.) — Kerberos 1/2008, s. 38–45.

Kirjallisuutta 

 Árnason, Jóhann P. – Roberts, Davis 2004: Elias Canetti’s Counter-image of Society: Crowds, Power, Transformation. Camden House, Rochester. ISBN 1-57113-160-4
 Hanuschek, Sven 2005: Elias Canetti: Biographie. Carl Hanser Verlag, München. ISBN 3-446-20584-5
 Lorenz, Dagmar C. G. (toim.) 2004: A Companion to the Works of Elias Canetti. Camden House, Rochester. ISBN 1-57113-234-1
 Lüdemann, Susanne (toim.) 2008: Der Überlebende und sein Doppel: Kulturwissenschaftliche Analysen zum Werk Elias Canettis. (Rombach Wissenschaft: Litteræ, 150.) Rombach, Freiburg. ISBN 978-3-7930-9474-6
 Meyer, Christine 2004: Canetti lecteur de Stendhal: Construction d’une écriture autobiographique. L’université de Rouen, Mont-Saint-Aignan. ISBN 2-87775-381-6
 McClelland, John S. 1989: The Crowd and the Mob: From Plato to Canetti. Unwin, London.

Lähteet

Aiheesta muualla 

 Nobel-säätiön elämäkerta. 
 Bulgarian Elias Canetti -seura . 
 Freie Universität Berlinin linkkilista . 
 Suomentaja Markus Långin Canetti-aineistoa.

Englantilaiset kirjailijat
Itävaltalaiset kirjailijat
Juutalaiset kirjailijat
Nobelin kirjallisuuspalkinnon saajat
Vuonna 1905 syntyneet
Vuonna 1994 kuolleet
Bulgarialaiset kirjailijat